Kahjuks esineb sagedasti juhuseid, mil teabe salastamise lepingu projekti teksti lugedes tunnetab teenuste osutaja, et leping ei käsitle selle osapooli võrdsetena, ehk see kaitseb ainult potentsiaalse kliendi huve. Enamasti saavad ka kliendi esindajad juba koostöönõupidamiste varajases faasis teenusepakkuja kohta hulga olulist infot, mida see käsitleb ärisaladusena. Logistikafirma ei soovi mingil juhul, et taoline teave sattuks tema konkurentide kätte.  Seetõttu oleks õige pürgida kahepoolsete konfidentsiaalsuslepingute sõlmimise poole.